Na temelju članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19.) i članka 27. Statuta Grada Zlatara („Službeni glasnik Krapinsko-zagorske županije“ broj 36a/13; 9/18; 9/20.), Gradsko vijeće Grada Zlatara na 31. sjednici 14. prosinca 2020. godine, donijelo je

**PLAN DJELOVANJA GRADA ZLATARA U PODRUČJU**

**PRIRODNIH NEPOGODA ZA 2021. GODINU**

Članak 1.

Plan djelovanja Grada Zlatara u području prirodnih nepogoda za 2021. godinu (u daljnjem tekstu: Plan djelovanja) donosi se radi određenja mjera i postupanja djelomične sanacije šteta od prirodnih nepogoda.

Članak 2.

Planom djelovanja se definiraju kriteriji i ovlasti za proglašenje prirodne nepogode, procjena štete od prirodne nepogode, dodjela pomoći za ublažavanje i djelomično uklanjanje posljedica prirodnih nepogoda nastalih na području Grada Zlatara, upis u Registar prirodnih nepogoda te druga pitanja u vezi s dodjelom pomoći za ublažavanje i djelomično uklanjanje posljedica prirodnih nepogoda.

Članak 3.

Plan djelovanja izrađen je s najmanjim sadržajem sukladno propisan u članku 17. stavku 2. Zakona o ublažavanju i uklanjanju posljedica prirodnih nepogoda.

Sukladno stavku 3. istog članka, Izvješće o izvršenju Plana djelovanja za proteklu godinu podnosi se Gradskom vijeću do 31. ožujka tekuće godine.

Članak 4.

Plan djelovanja sa svrhom izrečenom u članku 1-3. ovog akta izrađen je od strane angažiranog stručnog izrađivača Ustanove za obrazovanje odraslih DEFENSOR d.o.o. iz Varaždina – Zagrebačka 71 od mjeseca listopada 2020. godine te se ovim aktom isti i donosi.

Članak 5.

Ovaj akt kojim se donosi Plan djelovanja iz članka 4. ovog akta objavljuje se u „Službenom glasniku Krapinsko-zagorske županije“.

GRADSKO VIJEĆE GRADA ZLATARA

KLASA: 810-01/20-01/01

URBROJ: 2211/01-01-20-52

Zlatar, 14. 12. 2020.

Predsjednica Gradskog vijeća:

Danijela Findak